open-index/open-wikipedia-markdown huggingface dataset:
யானைக் காது மரம்

**யானைக் காது மரம்** (*Enterolobium cyclocarpum*), பொதுவாக இது *guanacaste*, *caro caro* என அறியப்படும் ஒரு பூக்கும் மர இனத் தாவரம். இது பட்டாணி குடும்பத்தைச் சேர்ந்த, பபேசியே தாவரம். இது அமெரிக்காவின் வெப்பவளையப் பகுதியை பூர்வீகமாகக் கொண்டது. இது நடு மெக்சிகோவில் இருந்து வடக்கில் பிரேசில் மற்றும் வெனிசுவேலா வரையில் பரவியுள்ளது. இதன் முற்றிய விதைக் காய்கள் அசைக்கும்போது அதனுள் உள்ள விதைகளால் சலசலக்கும் ஒலியைத் தரக்கூடியன, காய்கள் கேடயம் போன்று பட்டையாக யானையின் காதைப்போன்ற தோற்றத்திற்காகவும் அறியப்படுகிறது. இதனாலேயே இந்த மரம் இப்பெயரையும் பெற்றது. இந்த மரங்கள் குறிப்பாக கோஸ்ட்டா ரிக்காவின் குவானா காஸ்ட் மாகாணத்தில் பெருமளவு காணப்படுகிறன. இவை அவற்றின் அளவைப் பொறுத்து நல்ல நிழல்தரும் மரங்களாக உள்ளன. இந்த மரம் கோஸ்டா ரிக்கா நாட்டின் தேசிய மரமாகும்..

இவை பெரும்பாலும் வட அமெரிக்காவில் யானைக்காது மரம் (*elephant-ear tree*) என அதன் காய்களின் வடிவைக்கொண்டு குறிப்பிடப்படுகிறது. இதன் பிற பெயர்களாக பிசாசு காது (*Devil's ear*) மற்றும் இயர்போட் மரம் (*earpod tree*), *parota* மற்றும் *orejón* (எசுப்பானியம்) அல்லது *huanacaxtle* (நாகவற் மொழி). எல் சால்வடோரில், இது கோனகாஸ்டி (*conacaste*) என அறியப்படுகிறது.

## விளக்கம்
left|thumb|250x|அதன் காய்களின் வடிவைக்கொண்டு யானைக்காது மரம் குறிப்பிடப்படுகிறது.
இந்த மரங்கள் நடுத்தர அளவில் இருந்து பெரிய அளவுவரை உள்ளன, இவை 25–35 மீ உயரம்வரை வளர்கின்றன, மரத்தின் அடிப்பாகம் 3.5 மீ விட்டம் வரை இருக்கும்.

## அடிக்குறிப்புகள்

## மேற்கோள்கள்

* Allen, P.H. (1956): *The rain forests of the Golfo Dulce*. University of Florida Press, Gainesville, Florida.
* Harmon, Patrick (2008): Trees of Costa Rica's Pacific Slope – ''Enterolobium cyclocarpum'' (Jacq.) Griseb. . Retrieved 2008-MAR-31.
* International Legume Database & Information Service (ILDIS) (2005): ''Albizia cyclocarpum''. Version 10.01, November 2005. Retrieved 2008-MAR-31.
* Janzen, D.H. & Martin, P.S. (1982): Neotropical anachronisms: The fruits the gomphotheres ate. *Science* **215**(4528): 19-27.   HTML fulltext 
* Niembro Rocas, Aníbal (2002): *Enterolobium cyclocarpum* (Jacq.) Griseb.. *In:* Vozzo, J.A. (ed.): *Tropical Tree Seed Manual*: 449-451. *Agricultural Handbook* **721**. USDA Forest Service, Washington DC. PDF fulltext
* Pacific Island Ecosystems at Risk (PIER) (2008): ''Enterolobium cyclocarpum''. Version of 2008-JAN-06. Retrieved 2008-MAR-31.
* United States Department of Agriculture (USDA) (1994): Germplasm Resources Information Network – ''Enterolobium cyclocarpum'' . Version of 1994-AUG-23. Retrieved 2008-MAR-31.
* Witsberger, D.; Current, D. & Archer, E. (1982): *Arboles del Parque Deininger*. Ministerio de Educacion, El Salvador.

பகுப்பு:மரங்கள்
அமர்வு அடுக்கு

அமர்வு அடுக்கானது கணினி வலையமைப்பின் ஏழு அடுக்கு திறந்த அமைப்பு இடைப்பிணைப்புப் படிம(OSI) மாதிரியில், 5வது அடுக்காக  உள்ளது. 

**அமர்வு அடுக்கு**,  இறுதி பயனர் செயல்முறைகளிடையே அமர்வுகளை திறத்தல், மூடுதல் மற்றும் நிர்வகித்தல் என்பவற்றிற்கு பொறிமுறையை வழங்குகிறது. இது ஒரு அரை நிரந்தர உரையாடல். தொடர்பாடல் அமர்வுகள் பயன்பாடுகளுக்கு இடையே கோரிக்கைகள் மற்றும் விடைகளைத் கொண்டிருக்கும். அமர்வு-அடுக்கு சேவைகள் பொதுவாக தொலைநிலை செயல்முறை அழைப்புக்கள்(RPCs) பயன்படுத்தப்படுகின்ற பயன்பாட்டு சூழல்களில் பயன்படுத்தப்படுகின்றன.

ஒரு அமர்வு-அடுக்கு நெறிமுறைக்கு ஒரு உதாரணம் X.225 அல்லது ISO 8327 என்று அறியப்படுகின்ற OSI நெறிமுறையின் தொகுப்பு அமர்வு-அடுக்கு நெறிமுறை ஆகும். ஒரு இணைப்பு இழக்கப்படுகையில் இந்த நெறிமுறை இணைப்பை மீட்க முயற்சி செய்யும். ஒரு இணைப்பு ஒரு நீண்ட காலம் பயன்படுத்தப்படவில்லை என்றால், அமர்வு-அடுக்கு நெறிமுறை அதை மூடும் மற்றும் அதை மீண்டும் திறக்கும். இது முழு அல்லது அரை இரட்டைச் செயல்பாடுகளை வழங்குகிறது அத்துடன் பரிமாற்ற செய்தி ஓட்டத்தில் ஒத்திசைவு புள்ளிகளை வழங்குகிறது[1].

மண்டல தகவல் நெறிமுறையானது(ZIP – Zone Information Protocol) அமர்வு அடுக்கு செயல்படுத்தல்களின் மற்றைய எடுத்துக்காட்டுக்களில் அடங்கும். AppleTalk நெறிமுறை பெயர் பிணைப்பு செயல்முறையை ஒருங்கிணைக்கும். அமர்வு கட்டுப்பாடு நெறிமுறை(Session Control Protocol (SCP) ) - (சிறப்பு உட்கூறு) - DECnet கட்டம் IV அமர்வு-அடுக்கு நெறிமுறை. 

OSI வலையமைப்பு கட்டமைப்பின் சேவை அடுக்குதலில் அமர்வு அடுக்கு போக்குவரத்து அடுக்கின் பிரச்சினை சேவை கோரிக்கைகள் மற்றும் வழங்கல் அடுக்கில் இருந்து வரும் சேவை கோரிக்கைகளுக்கு பதிலளிக்கும்.

## சேவைகள்
* உறுதிப்பாடு 
* அங்கீகாரம் 
* அமர்வு மறுசீரமைப்பு (சோதனை செய்தல் மற்றும் மீட்பு) 
OSI மாதிரியில் அமர்வு அடுக்கானது அமர்வுகளை சோதனை செய்தல் மற்றும் மீட்பு என்பவற்றுக்கு பொறுப்பானது. இது, பல்வேறு ஆதாரங்களில் இருந்து தோற்றுவிக்கப்பட்ட  வெவ்வேறு தகவல் ஓட்டங்களை ஒன்றாக இணைய அல்லது ஒருங்கிணைய அனுமதிக்கிறது.

அமர்வு அடுக்கின் ஒரு எடுத்துக்காட்டு பயன்பாடு session beans ஆகும். இது அமர்வு இயக்கத்தில் இருக்கும் வரை மட்டுமே இயக்கத்தில் இருக்கும், அமர்வு துண்டிக்கப்படும் போது நீக்கப்படும். JAVA உருவாக்குனர்கள் இவற்றை ஒரு வலை அமர்வின் போது பயனர் பற்றிய தகவல்களை சேமிக்க பயன்படுத்த முடியும்.

ஒரு உதாரணப் பயன்பாடு வலை மாநாடு(web conferencing) ஆகும், இதில் ஒலி மற்றும் காணொளி ஓட்டத்தில் உதட்டு ஒத்திசைவு பிரச்சினைகளை தவிர்க்க ஒத்தியங்கு இருக்க வேண்டும். ஓட்ட கட்டுப்பாடானது திரையில் காட்டப்படும் நபர் தற்போதைய பேச்சாளராக உள்ளார் என்பதை உறுதிசெய்யும்.

மற்றொரு பயன்பாடு நேரடி தொலைக்காட்சி நிகழ்ச்சிகள் உள்ளது, அமைதியான நேரத்தை அல்லது அதிகப்படியாக ஒன்றுடன் ஒன்று சேர்வதை தவிர்க்க ஒலி மற்றும் காணொளி ஓட்டங்கள் ஒன்று மற்றொண்டுடன் இணைக்கப்பட்டு அல்லது மாற்றப்பட்டு உள்ளன. 

## TCP/IP மாதிரியுடன் ஒப்பீடு
TCP / IP மாதிரியில் OSI மாதிரியின் வழக்கமான போக்குவரத்து நெறிமுறையுடனான தொடர்பிலுள்ள அமர்வுகளை நிர்வகித்தல் போக்குவரத்து நெறிமுறையில் உள்ளடக்கப்பட்டுள்ளது இல்லையெனில் பயன்பாட்டு அடுக்கு நெறிமுறைகளில் கருதப்படுகிறது. 
TCP / IPஅடுக்குகள் இயக்க எல்லை விளக்கங்கள் ஆகும். இவை இயக்க நடைமுறைகள் மற்றும் தரவுப் பொருட்கள் சம்பந்தமான விரிவான குறிப்புகள் இல்லை. 

## மேலும் பார்க்க
* அமர்வு (கணினி அறிவியல்)

## References
 ITU-T Recommendation X.225

## மேற்கோள்கள்

பகுப்பு:கணினியியல்
சிங்கரேணி

**சிங்கரேணி** (Singareni) இந்தியாவின் தெலங்கானா மாநிலத்தின் கம்மம் மாவட்டத்தில் **எல்லந்து** மண்டல் பகுதியில் அமைந்த ஊராகும். சிங்கரேணியில் பிரித்தானியர் ஆட்சிக் காலத்தில் நிலக்கரி சுரங்கம் கண்டுபிடிக்கப்பட்டது. தற்போதும் இங்குள்ள திறந்தவெளி  சிங்கரேணி நிலக்கரிச் சுரங்கங்களிலிருந்து நிலக்கரி வெட்டி எடுக்கப்படுகிறது.

சிங்கரேணி தொடருந்து நிலையத்தை **எல்லந்து** தொடருந்து நிலையம் என்று அழைப்பர். 

சிங்கரேணி அருகில் பத்ராச்சலம், கொத்தகூடம் மற்றும் கம்மம் நகரங்கள் அமைந்துள்ளது. 

## சிங்கரேணி நிலக்கரி சுரங்க நிறுவனம்

1871-இல் பிரித்தானிய நிலவியலாளர் டாக்டர் கிங் என்பவரால் கம்மம் மாவட்டத்தின் சிங்கரேணி பகுதியில் முதன்  முதலில் நிலக்கரி கனிமம் கண்டுபிடிக்கப்பட்டது. 1920 முதல் சிங்கரேணி நிலக்கரிச் சுரங்க நிறுவனம் நிறுவப்பட்டு, நிலக்கரி வெட்டு எடுக்கும் பணி துவங்கியது. 

1956 முதல் இந்நிறுவனம் இந்திய அரசின்  கீழ் செயல்படுகிறது. கோதாவரி வடிநிலப்பகுதியில் இந்நிறுவனம் 2015 – 2016 முடிய 1249 மில்லியன் டன் நிலக்கரி வெட்டி எடுத்துள்ளது. இந்நிறுவனம்  ஒன்றுபட்ட ஆந்திரப் பிரதேச மாநிலத்தின் ஆதிலாபாத் மாவட்டம், கம்மம் மாவட்டம், கரீம்நகர் மாவட்டம் மற்றும் வாரங்கல் மாவட்டங்களில் நிலக்கரி சுரங்கங்களைக் கொண்டுள்ளது. 

இந்நிலக்கரியைக் கொண்டு, இந்நிறுவனம் சுரங்கப்பகுதிகளில் பல அனல் மின்நிலையங்களை அமைத்து மின்சாரம் உற்பத்தி செய்கிறது. 
20154-ஆம் ஆண்டு முதல் ஆண்டு ஒன்றுக்கு 2.8 மில்லியன் டன் நிலக்கரியை சுரங்கங்களிலிருந்து வெட்டி எடுக்க சிங்கரேணி நிலக்கரி நிறுவனம் திட்டமிட்டுள்ளது. 

## இதனையும் காண்க
* பத்ராச்சலம்
* கொத்தகூடம்
* பத்திராசலம் கோவில்

## மேற்கோள்கள்


## வெளி இணைப்புகள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:கம்மம் மாவட்டம்
ஜெயசங்கர் பூபாலபள்ளி மாவட்டம்

**ஜெயசங்கர் பூபாலபள்ளி மாவட்டம்** (Jayashankar Bhupalpally district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.  இம்மாவட்டம் நவம்பர் 2016-இல் வாரங்கல் மாவட்டத்தின் சில வருவாய் வட்டங்களைக் கொண்டு புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் பூபாலபள்ளி நகரம் ஆகும்.

## புவியியல்

ஜெயசங்கர் பூபாளபள்ளி மாவட்டம் 6,175 சதுர கிலோ மீட்டர் பரப்பளவு கொண்டது. இம்மாவட்டத்தின் வடக்கில் மகாராட்டிராவின் கட்சிரோலி மாவட்டமும், வடகிழக்கில் சத்தீஸ்கர் மாநிலத்தின் பிஜப்பூர் மாவட்டமும், கிழக்கில் பத்ராத்ரி கொத்தகூடம் மாவட்டமும், தெற்கில் மகபூபாபாத் மாவட்டமும், மேற்கில் வாரங்கல் கிராமபுற மாவட்டம் மற்றும் பெத்தபள்ளி மாவட்டங்களும் எல்லைகளாகக் கொண்டுள்ளது.

## மக்கள் தொகை
2011-ஆம் ஆண்டின் மக்கள் தொகை கணக்கெடுப்பின் படி, ஜெயசங்கர் பூபாலபள்ளி மாவட்டத்தின் மக்கள் தொகை 7,50,000 ஆக உள்ளது. 

## மாவட்ட நிர்வாகம்
ஜெயசங்கர் பூபாளபள்ளி மாவட்டம், பூபாளபள்ளி மற்றும் முலுக் என இரண்டு [வருவாய்க் கோட்டங்களையும், 15 [வருவாய் வட்டம்|மண்டல்களையும் கொண்டுள்ளது. 

### வருவாய் வட்டங்கள்
ஜெயசங்கர் பூபாளபள்ளி மாவட்டத்தின் வருவாய் வட்டங்கள்;

### சட்டமன்றத் தொகுதிகள்
இம்மாவட்டம் பூபாளபள்ளி, மந்தனி, முலுக் (தனி) என மூன்று சட்டமன்றத் தொகுதிகளைக் கொண்டுள்ளது. 

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்

பகுப்பு:தெலங்காணா மாவட்டங்கள்
ஜெயசங்கர் பூபாளபள்ளி மாவட்டம்
தெலுங்குப்பாளையம் மருத்துவமனை

**தெலுங்குப்பாளையம் மருத்துவமனை** அல்லது **தெலுங்குப்பாளையம் வைத்தியசாலை** என்பது தமிழ்நாட்டின் கோயமுத்தூர் மாவட்டம் கோவை தொடர்வண்டி நிலையத்தில் இருந்து பேரூர் செல்லும் சாலையில் நான்கு கி.மீ. தொலைவில் உள்ள ஒரு பாரம்பரிய சித்த மருத்துவமனையாகும். இது எலும்பு முறிவு, இளம்பிள்ளை வாதம் ஆகியவற்றால் பாதிக்கப்பட்டவர்களுக்கு மருத்துவம் பார்ப்பதில் புகழ்பெற்ற ஒரு மருத்துவமனையாகும். 
## வரலாறு
இந்த மருத்தவமனை 1949 ஆம் ஆண்டு குஜராத்தின், பாவ்நகர் மகாராணியால் தொடங்கப்பட்டது. கேரளாவில் புகழ்பெற்று விளங்கும் தன்வந்திரி மருத்துவமனையைப் போல, தமிழ்நாட்டில் பரம்பரை வைத்தியசாலையாக உருவானது இந்த மருத்துவமனை. கேரளத்தில் புகழ்பெற்று விளங்கும் ஆர்ய வைத்தியசாலையை ஒரு குடும்பம் பாரம்பரியமாக நடத்திவருவதைப்போல், வி. அர்ச்சுனன் என்பவரின் குடும்பத்தினர் பரம்பரையாக இந்த மருத்துவ மனையை நடத்தி வருகின்றனர். 
## மருத்துவமனையின் சிறப்பு
மற்ற மருத்துவமனைகள், மருத்துவர்களால் கைவிடப்பட்ட, எலும்பு முறிவு நோயாளிகள், இளம்பிள்ளை வாதம், வாதம், பக்க வாதம் போன்ற நோயாளிகளுக்கும், நரம்பு பிடிப்பு, ரத்தக்கட்டு, பிறவி ஊனம், கூன், ஜன்னி உள்ளிட்ட நோய்களுக்கும் சிகிச்சை அளிப்பதில் ஒரு காலத்தில் புகழ்வாய்ந்ததாக இந்த மருத்துவமனை இருந்தது. இங்கு பல பிரபலங்கள் சிகிச்சை பெற்றுள்ளார்கள், புகழ்பெற்ற துடுப்பாட்ட வீரர் விஜய் மர்ச்சென்ட்டின் முதுகு எலும்பு முறிவுக்கும், ஆச்சார்ய கிருபளானியின் முழங்கால் எலும்பு முறிவுக்கும் இங்கு சிகிட்சை எடுத்துக்கொண்டுள்ளனர் ஜெர்மனி, இத்தாலி, இங்கிலாந்து, எகிப்து, ஆப்ரிக்கா, ஜப்பான் போன்ற நாடுகளிலிருந்து வந்து இங்கு சிகிச்சை எடுத்துக்கொண்டுள்ளார்கள். இந்த மருத்துவமனையில் தயாரிக்கப்படும் மூலிகை எண்ணெய் இதன் தனிச்சிறப்பு இந்த என்னை இப்போதும் வெளிநாடுகளுக்கு செல்கிறது. அக்காலத்தில்  காமராஜருக்கும் கிருபானந்த வாரியாருக்கும் இங்கிருந்துதான் கை, கால் வலிக்கு எண்ணெய் சென்றுள்ளது.
## மேற்கோள்கள்

பகுப்பு:தமிழ்நாட்டு மருத்துவமனைகள்
பகுப்பு:கோயம்புத்தூர் மாவட்டம்
கண்ணாடி ஒயிட்ஸ்டார்ட்

**கண்ணாடி ஒயிட்ஸ்டார்ட்** (*Spectacled whitestart*, உயிரியல் வகைப்பாடு: *Myioborus melanocephalus*) இது ஒரு புதிய உலக பாடும்பறவை (New World warbler) குடும்பத்தைச் சார்ந்த பறவை இனம் ஆகும். சில சமயங்களில் *spectacled redstart* பறவையின் மூலம் இதன் பெயரை அறிந்து கொள்ள முடிகிறது. இவை தென் அமெரிக்காவின் அந்தீசு மலைத்தொடர்களில் ஈரப்பதமான காடுகளில் வாழுகிறது. மேலும் கொலம்பியா முதல் பொலிவியா வரையிலான மரக்காடுகளிலும் கானப்படுகிறது.

## மேற்கோள்

பகுப்பு:பறவைகள்
யதாத்ரி புவனகிரி மாவட்டம்

**யதாத்ரி புவனகிரி மாவட்டம்** (Yadadri Bhuvanagiri district),  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பொங்கிர் நகரம் ஆகும். நல்கொண்டா மாவட்டத்தின் சில பகுதிகளைக் கொண்டு இம்மாவட்டம் அக்டோபர், 2016-இல் யதாத்ரி-புவனகிரி மாவட்டம் நிறுவப்பட்டது.இதன் நிர்வாகத் தலைமையிட நகரம் போங்கிர் ஆகும்.

## மக்கள் தொகையியல்
3091.48 சதுர கிலோ மீட்டர் பரப்பளவு கொண்ட யதாத்ரி-புவனகிரி மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி  7,26,465 ஆகும். இப்பகுதியில் நெய்யப்படும் போச்சம்பள்ளி பட்டுச் சேலைகள் புகழ் பெற்றதாகும்.

## மாவட்ட நிர்வாகம்
யதாத்ரி-புவனகிரி மாவட்டம், பொங்கிர் மற்றும் சௌதுப்பல் என இரண்டு வருவாய் கோட்டங்களைக் கொண்டுள்ளது. இவ்விரண்டு வருவாய் கோட்டங்களில் 16 மண்டல்கள் உள்ளது.

### மண்டல்கள்
யதாத்ரி-புவனகிரி மாவட்டத்தின்  16 மண்டல்கள்:

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்

பகுப்பு:தெலங்காணா மாவட்டங்கள்
சூரியபேட்டை மாவட்டம்

**சூரியபேட்டை மாவட்டம்** (Suryapet district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.  நல்கொண்டா மாவட்டத்தின் சில பகுதிகளைக் கொண்டு அக்டோபர், 2016-இல் நிறுவப்பட்ட இம்மாவட்டத்தின் நிர்வாகத் தலைமையிடம் **[[சூர்யபேட்டை]]** நகரம் ஆகும்.

## மக்கள் தொகையியல்
சூரியபேட்டை  மாவட்டம் 3374.41 சதுர கிலோ மீட்டர் பரப்பளவு கொண்டது.  2011-ஆம் ஆண்டின் மக்கள் தொகை கணக்கெடுப்பின் படி, சூரியபேட்டை மாவட்டத்தின் மக்கள் தொகை 10,99,560 ஆகும்.

## மாவட்ட நிர்வாகம்
சூரியபேட்டை  மாவட்டம், சூரியபேட்டை மற்றும் கோடாட் என இரண்டு வருவாய் கோட்டங்களைக் கொண்டுள்ளது. இவ்விரண்டு வருவாய் கோட்டங்களும் 23 மண்டல்களைக் கொண்டுள்ளது. 

### மண்டல்கள்

## இதனையும் காண்க
*தெலங்கானா மாவட்டங்கள்

## மேற்கோள்கள்

## வெளி இணைப்புகள்
* சூரியபேட்டை மாவட்ட இணையதளம்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
சூரியப்பேட்டை மாவட்டம்
எமன் (திரைப்படம்)

**எமன்** (*Yaman (film)*) என்பது ஜீவா சங்கர் எழுதி இயக்கிய 2017 ஆண்டைய, இந்திய தமிழ் அரசியல் திரைப்படமாகும். இப்படம் லைக்கா புரொடக்சன்ஸ் மற்றும் விஜய் ஆண்டனி பிலிம் கார்பரேசன் ஆகிய நிறுவனங்களின் கூட்டுத் தயாரிப்பாகும். படத்தில் விஜய் ஆண்டனி, மியா ஜார்ஜ், தியாகராஜன் ஆகியோர் முதன்மைப் பாத்திரங்களை ஏற்று நடித்துள்ளனர், மேலும் சில்பா மஞ்சுநாத், சங்கிலி முருகன், சார்லி சுவாமிநாதன் ஆகியோரும் பிற பாத்திரங்களில் நடித்துள்ளனர். ஜீவா சங்கர் ஒளிப்பதிவையும் மற்றும் விஜய் ஆண்டனி இசையமைப்பு பணியையும் கூடுதலாக மேற்கொண்டுள்ளனர். இப்படம் 2017 பெப்ரவரி 24 அன்று வெளியானது. திரைப்படம் பெரும் அளவில் நேர்மறையான விமர்சனங்களைப் பெற்றது, இது ஒரு வெற்றிப்படமாக இருக்கும் என்று எதிர்பார்க்கப்படுகிறது.

## கதை
1980 களில் திருநெல்வேலியில் அரசியல் ஆர்வமுள்ள அறிவுடைநம்பி (விஜய் ஆண்டனி), கலப்பு திருமணம், உள்கட்சி அரசியல் மோதல் காரணமாக வஞ்சகமாக கொல்லப்பட, அதன்பிறகு அவர் மனைவியும் மனமுடைந்து தற்கொலை செய்துகொள்கிறார். பிறந்த உடனே பெற்றோரை இழந்ததால், எமன் என்ற பெயருடன் அழைக்கப்படும் தமிழரசனை (விஜய் ஆண்டனி) வளர்க்கிறார் சங்கிலி முருகன் சூழ்நிலையால் தமிழரசன் குற்றம், அரசியல் ஆகியவற்றில் நுழைகிறார். கிடைத்த வாய்ப்புகளை திறமையாக பயன்படுத்தி சூழ்ச்சிகளை வென்று பழிவாங்கும் அரசியல் கதைதான் எமன் திரைப்படம்.
## மேற்கோள்கள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
பகுப்பு:தியாகராஜன் நடித்த திரைப்படங்கள்
வாரங்கல் கிராமபுற மாவட்டம்

**வாரங்கல் கிராமபுற மாவட்டம்** (Warangal Rural district),  இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் வாரங்கல் நகரம் ஆகும். வாரங்கல் மாவட்டத்தின் கிராமபுற பகுதிகளைக் கொண்டு இம்மாவட்டம் புதிதாக அக்டோபர், 2016-இல் துவக்கப்பட்டது. வாரங்கல் மாவட்டத்தின் நகர்புறப் பகுதிகளைக் கொண்டு அனுமக்கொண்டா மாவட்டம் அக்டோபர், 2016ல் துவக்கப்பட்டது.

## மக்கள் தொகையியல்
2175.50  சதுர கிலோ மீட்டர் பரப்பளவு கொண்ட வாரங்கல் கிராமபுற மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி  7,16,457 ஆகும். இம்மாவட்ட மக்களில் பெரும்பான்மையினர் தெலுங்கு மொழியை  பேசுகின்றனர். இசுலாமியர்களில் சிலர் உருது மொழி பேசுகின்றனர்.

## மாவட்ட நிர்வாகம்
வாரங்கல் கிராமப்புற மாவட்டம் நரசம்பேட்டை மற்றும் வாரங்கல் (கிராமப்புறம்) என இரண்டு வருவாய்க் கோட்டங்களைக் கொண்டுள்ளது. 
இக்கோட்டங்கள் 15 வருவாய் வட்டம்|மண்டல்களாகப் பிரிக்கப்பட்டுள்ளது.

### மண்டல்கள்
வாரங்கல் கிராமப்புற மாவட்டத்தின் வருவாய் கோட்டத்தில் உள்ள மண்டல்கள்:

## இதனையும் காண்க
* அனுமக்கொண்டா மாவட்டம் 
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
வாரங்கல் கிராமபுற மாவட்டம்
சதுரகிரி சந்தனமகாலிங்கம் கோயில்

**சந்தன மகாலிங்கம் கோயில், சதுரகிரி** சுந்தரமகாலிங்கம் மலைக்கோயில் எதிரில் உள்ள மலைப்பகுதியில் அமைந்துள்ளது. பதினெண் சித்தர்களின் தலைமை பீடமாக சந்தனமகாலிங்கம் கோயில் விளங்குகிறது. இக்கோயில் வளாகத்தில் பார்வதி சந்தனமகாதேவியாக தனியாக  காட்சியளிக்கிறார். மலை அருவிக்கரையில் சந்தன மகாலிங்கம் கோயில் அமைந்துள்ளது. ஆடி அமாவாசை நாளில் இலட்சக் கணக்கான பக்தர்கள் சந்தனமகாலிங்கத்தை வழிபட வருவார்கள்.

இக்கோயில் வளாகத்தில் சட்டமுனியின் குகை மற்றும் பதினெண் சித்தர்கள், சனி பகவான், முருகன் மற்றும் விநாயகருக்கு தனித்தனி சன்னதிகள் உள்ளன.

## அமைவிடம்
சந்தன மகாலிங்கம் கோயில்,  மதுரை மாவட்டம், பேரையூர் வட்டம், சாப்டூர் பகுதியின்  மேற்கு தொடர்ச்சி மலைத்தொடரின்  தென் பகுதியில் உள்ள மலையில், கடல் மட்டத்திலிருந்து 4,500 அடி உயரத்தில் அமைந்துள்ளது.  

## பூஜைகள் & விழாக்கள்

### சிறப்பு பூஜை நாட்கள்
அன்றாட பூஜைகளுடன், மாதந்தோறும் அமாவாசை, பவுர்ணமி மற்றும் பிரதோச காலங்களில் சிறப்பு பூஜைகள் அபிசேக, ஆராதனைகளுடன் நடைபெறுகிறது.

### முக்கிய விழாக்கள்
* ஆடி அமாவாசை
* மகாளய அமாவாசை
* தை அமாவாசை
* நவராத்திரி
* மகா சிவராத்திரி

## போக்குவரத்து
*மதுரை, விருதுநகர் பகுதிகளிலிருந்து, திருவில்லிபுத்தூர்க்குச் சென்று, அங்கிருந்து நகரப் பேருந்துகள்  மூலம் வத்திராயிருப்புக்கு செல்ல வேண்டும். வத்திராயிருப்பிலிருந்து 10 கி.மி. தொலைவில் உள்ள சதுரகிரி மகாலிங்கம் கோயிலின் அடிவாரமான தாணிப்பாறைக்குச் செல்ல ஆட்டோ அல்லது நகரப் பேருந்துகள் வசதிகள் உள்ளது. 
தாணிப்பாறையிலிருந்து சந்தனமகாலிங்கம் கோயிலை அடைய, 8 கிலோ மீட்டர் தொலைவிற்கு மலைப் பாதையில் நடந்து செல்ல வேண்டும். 

## அன்னதானம்
முக்கிய பூஜைகள் மற்றும் முக்கிய விழாக்களின் போது சந்தனமகாலிங்கம் கோயிலுக்கு வருகை பக்தர்களுக்கு, மூன்று வேளை அன்னதானம் வழங்கப்படுகிறது.  

## இதனையும் காண்க
* சுந்தரமகாலிங்கம் மலைக்கோயில்
* பிலாவடி கருப்பு

## ஆதார நூற்பட்டியல்
*சதுரகிரி அருள்மிகு சுந்தரமகாலிங்கம்
*சதுரகிரி அருள்மிகு சுந்தரமகாலிங்கம்
*சதுரகிரி அருள்மிகு சுந்தரமகாலிங்கம் 

## வெளி இணைப்புகள்
*சதுரகிரி மலை சந்தன மகாலிங்கம் கோயில் கும்பாபிஷேகம்

பகுப்பு:மதுரை மாவட்டத்திலுள்ள சிவன் கோயில்கள்
ஏசிசுட்டாசியா டாய்சில்லியனா

** ஏசிசுட்டாசியா டாய்சில்லியனா ** (தாவர வகைப்பாடு : *Asystasia dalzelliana*; ஆங்கிலம் : Violet Asystasia ) என்பது தமிழக மூலிகைகளில் ஒன்றாகும். பூக்கும் தாவரத்தின் முண்மூலிகைக் குடும்பத்தில் உள்ள ஏசிசுட்டாசியா பேரினத்தின் கீழ் இத்தாவரம் வருகிறது. பல்லாண்டு வாழ்கின்ற(perennial) இயல்புடைய, இத்தாவரம் 60-100 மீட்டர் படரும் தன்மையுடையது ஆகும். தண்டின் கணுக்கள் சற்று பெரியதாக முடிச்சு போன்று இருக்கும். இலைகள் எதிர் எதிராக, முட்டைப் போன்ற வடிவத்துடன், சமச்சீரற்று காணப்படுகின்றன. பூக்கன் வெளிர்நீலமாகவும், உட்புறம் அடர்நீல நிறமாகவும் அமைந்து இருக்கின்றன. அடர்நிறத்தில் வெளிர்நிற புள்ளிகள் காணப்படுகின்றன. பூக்கும் பருவம் ஆகத்து முதல் நவம்பர் வரை ஆகும்.

## மேற்கோள்கள்

## இவற்றையும் பார்க்கவும்
# மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

## வெளியிணைப்புகள்

*http://indiabiodiversity.org/species/show/228847
*https://sites.google.com/site/efloraofindia/species/a---l/a/acanthaceae/asystasia/asystasia-dalzelliana
*http://www.theplantlist.org/tpl1.1/record/kew-2664325
*http://www.ipni.org/ipni/idPlantNameSearch.do?id=45732-1&ack_page=%2Fipni%2FeditSimplePlantNameSearch.do%3Ffind_wholeName%3DAsystasia%2Bdalzelliana%26output_format%3Dnormal

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
மஞ்செரியல் மாவட்டம்

**மஞ்செரியல் மாவட்டம்** (Mancherial district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.ஆதிலாபாத் மாவட்டத்தின் மஞ்செரியல் மற்றும் பெல்லம்பள்ளி பகுதிகளைக் கொண்டு, இம்மாவட்டம் அக்டோபர், 2016-இல் நிறுவப்பட்டது. இம்மாவட்டத்தின் நிர்வாகத் தலைமையிடம் **[[மஞ்செரியல்]]** நகரம் ஆகும்.

## மக்கள் தொகை
4056.36 சதுர கிலோ மீட்டர் பரப்பளவு கொண்ட இம்மாவட்ட மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 8,07,037 ஆகும்.

## மாவட்ட நிர்வாகம்
இம்மாவட்டம் மஞ்செரியல் மற்றும் பெல்லம்பள்ளி என இரண்டு வருவாய் கோட்டங்களையும், 18 வருவாய் வட்டங்களையும் கொண்டுள்ளது. இம்மாவட்டத்தின் தற்போதைய மாவட்ட ஆட்சியர் ஆர். வி. கர்ணன் ஆவார்.

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
மஞ்செரியல் மாவட்டம்
தவக்களை

**தவக்களை** (இறப்பு: 25 பெப்ரவரி 2017)  என்பவர் ஓர் இந்தியத் திரைப்பட நடிகராவார். இவரது இயற்பெயர் சிட்டிபாபு ஆகும். முந்தானை முடிச்சு படத்தில் நடிக்கும்போது இயக்குநர் பாக்கியராஜால் தவக்களை என பெயர் சூட்டப்பட்டார். இவருடைய சொந்த ஊர் ஆந்திர மாநிலம் நெல்லூர். 3 அடி உயரம் கொண்டவர் இவர்,  தமிழ், தெலுங்கு, மலையாளம், கன்னடம், இந்தி, சிங்களம் ஆகிய மொழிகளில் 500க்கும் மேற்பட்ட படங்கள் நடித்திருக்கிறார். தொலைக்காட்சித் தொடர்களில் நடிப்பது மட்டுமன்றி பல படங்களுக்கு டப்பிங் பேசியுள்ளார். தெலுங்கில் மோகன்பாபு நடித்த ஒரு படத்தில் வில்லனாகவும் நடித்துள்ளார். தமிழில் இறுதியாக வினயன் இயக்கிய 'அற்புதத் தீவு' படத்தில் நடித்திருந்தார். கலைக்குழு மூலமாக தமிழகமெங்கும் மேடை நிகழ்ச்சிகள் நடத்தி வந்தார். சொந்தமாக 'மண்ணில் இந்த காதல்' என்ற படத்தை தயாரித்துள்ளார். அப்படம் இன்னும் வெளியாகவில்லை. இந்நிலையில் இவர் தன் 42 வது வயதில் மாரடைப்பால் காலமானார்.

## நடித்த திரைப்படங்கள்
* பயணங்கள் முடிவதில்லை ('ஏ ஆத்தா.. ஆத்தோரமா வாரியா' என்ற பாடலில்)
* முந்தானை முடிச்சு
* ஆண்பாவம்
* காக்கிசட்டை
* என் ரத்தத்தின் ரத்தமே
* நல்ல பாம்பு 
* மதுரை சூரன் 
* நீங்கள் கேட்டவை
* அற்புதத் தீவு

## மேற்கோள்கள்

பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:2017 இறப்புகள்
89ஆவது அகாதமி விருதுகள்

**89வது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2017 பிப்ரவரி 26 இல் டால்பி அரங்கத்தில் நடைபெற்றது. இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக மூன் லைட் திரைப்படம் தேர்வு செய்யப்பட்டது.

## தேர்வு மற்றும் பரிந்துரை
89வது அகாதமி விருதுகளுக்கான பரிந்துரை 2017 சனவரி 24 இல் வெளியிடப்பட்டது. இதில் லா லா லேண்ட் திரைப்படம் அதிக பட்சமாக 14 பிரிவுகளில் பரிந்துரைக்கப்பட்டது. இரண்டாவதாக அரைவல் மற்றும் மூன் லைட் 8 பிரிவுகளில் பரிந்துரை செய்யப்பட்டது.
### விருதுகள்
alt=Photo of Damien Chazelle.|thumb|டேமின் சாஸல், சிறந்த   இயக்குநர்
[alt=Photo of Mahershala Ali in 2010.|thumb|[மஹர்ஷலா அலி, சிறந்த துணை நடிகர்]]
[alt=Photos of Viola Davis in 2016.|thumb|[வியோல டேவிஸ், சிறந்த துணை நடிகை]]
[alt=Photos of Kenneth Lonergan in 2016.|thumb|[கென்னித் லோனார்கன் சிறந்த திரைக்கதை]]
alt=Photo of Rich Moore in 2016.|thumb|Rich Moore, Best Animated Feature Film co-winner
[alt=Photo of Asghar Farhadi in 2013.|thumb|[அஸ்கர் ஃபர்ஹதி, சிறந்த வெளிநாட்டு திரைப்பட இயக்குநர்]]

## மேற்கோள்கள்

பகுப்பு:அகாதமி விருதுகள்
நிர்மல் மாவட்டம்

**நிர்மல் மாவட்டம்** (Nirmal district),  இந்தியாவின்  தெலுங்கானா  மாநிலத்தின் 31 மாவட்டங்களில் ஒன்றாகும். தெலங்கானா மாநிலத்தின் வடக்குப் பகுதி மாவட்டமான ஆதிலாபாத் மாவட்டத்தின் நிர்மல் மற்றும் பைன்சா பகுதிகளைக் கொண்டு இம்மாவட்டம் அக்டோபர், 2016-இல்  நிறுவப்பட்டது. இம்மாவட்டத்தின்  நிர்வாகத் தலைமையிடம் நிர்மல் நகரம் ஆகும்.

## புவியியல்
தக்கான பீடபூமியில், கோதாவரி ஆற்றின் வடிநிலத்தில் அமைந்த நிர்மல் மாவட்டம் 3,845 சதுர கிலோ மீட்டர் பரப்பளவு கொண்டது.   இம்மாவட்டத்தின் வடக்கில் ஆதிலாபாத் மாவட்டம், வடகிழக்கில் கொமாரம் பீம் அசிபாபாத் மாவட்டம், கிழக்கில் மஞ்செரியல் மாவட்டம், தெற்கில் ஜக்டியால் மாவட்டம் மற்றும் நிசாமாபாத் மாவட்டங்களும், மேற்கில் மகாராட்டிரம் மாநிலத்தின் நாந்தேட் மாவட்டமும் எல்லைகளாக அமைந்துள்ளது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, 3,845 சதுர கிலோ மீட்டர் பரப்பளவு கொண்ட நிர்மல் மாவட்டத்தின் மொத்த மக்கள் தொகை  7,09,418 ஆகும். பாலின விகிதம் 1000 ஆண்களுக்கு 1046 பெண்கள் வீதம் உள்ளனர். 78% மக்கள் ஊரகப்பகுதியில் வாழ்கின்றனர். மக்கள் அடர்த்தி ஒரு சதுர கிலோ மீட்டருக்கு 185 நபர்கள் வீதம் உள்ளது.
## மாவட்ட நிர்வாகம்
நிர்மல் மாவட்டம், நிர்மல் மற்றும் பைன்சா என இரண்டு வருவாய் கோட்டங்களைக் கொண்டது. இவ்விரண்டு வருவாய் கோட்டத்தில் 19 வருவாய் வட்டங்கள் உள்ளது. இம்மாவட்டத்தின் தற்போதைய மாவட்ட ஆட்சித் தலைவராக இளம்பாரதி உள்ளார்.

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
* நிர்மல் மாவட்டத்தின் இணையதளம்

பகுப்பு:தெலங்காணா மாவட்டங்கள்
பகுப்பு:நிர்மல் மாவட்டம்
காலா நமக்

[200px|thumb|வலது|காலா நமக் [நெல் தானியங்கள்]]
[200px|thumb|வலது|காலா நமக் [அரிசி தானியங்கள்]]

**காலா நமக்** (*Kalanamak*) என்பது நேபாளம் மற்றும் இந்தியாவின் ஒரு நறுமணமிக்க அரிசி வகையாகும், இது ஒரு பாரம்பரிய நெல் வகையாகும். இது புத்தக் காலமான கி. மு 6 ஆம் நூற்றாண்டு (*600 BC*) முதலே சாகுபடி செய்யப்பட்டு வந்துள்ளதாக கருதப்படுகிறது. கிழக்கு உத்தரப் பிரதேசத்தின் இமாலய பகுதியில் உள்ள தெராய் நிலப்பரப்பில் பிரதானமாக விளைவிக்கப்பட்ட இந்நெல் இரகம், 1998 - 1999 ஆண்டுகளில் ஏற்பட்ட இதன் பூங்கொத்து வெடிப்பும், மற்றும்  சில தொற்றுநோய்கள் காரணமாகவும், இந்த நெல்  சாகுபடி, படிப்படியாக குறைந்து அழிவின் விளிம்புக்கு சென்றுவிட்டதாக கூறப்படுகிறது.

## பெயர் மரபு
இந்திய வடமொழியில் பெயரைக் கொண்டுள்ள இந்த காலா நமக் நெல், ‘காலா’ → “கருப்பு”, ‘நமக்’ → “உப்பு” (*Black salt*) கருப்பு நிற மேலுறையோடு (உமி) காணப்படுவதாலும், அல்லது, அமில நிலை 9.0 - 9.5 என்ற அளவிலுள்ள உவர் (உப்பு (களர்) நிலங்களில் செழித்து வளர்வதாலும் இப்பெயர் பெற்றிருக்கும் என்றும் கூறப்படுகிறது.

## மருத்துவ குணம்
மனிதனின் முக்குணங்களில் முதன்மையான குணமான சாத்விக குணத்தை தரவல்ல காலா நமக், சிறுநீரகம், இரத்தப் புற்று நோய், மூளை, மற்றும் தோல் சம்பந்தப்பட்ட நோய்களையும் எதிர்க்கும் திறனுடையதாக கருதப்படுகிறது. மேலும், இவ்வரிசிச் சோறு தொடர்ந்து உண்பதன் மூலம், நீரிழிவு மற்றும் குருதி அழுத்தம் (*BP*) போன்ற நோய்களையும் கட்டுப்படுத்தவதாக கூறப்படுகிறது.

## புவிசார் குறியீடு
காலா நமக் அரிசிக்கு இந்திய அரசாங்கத்தால் 2012 ஆம் ஆண்டில் புவிசார் குறியீடு (GI) அங்கீகாரம் வழங்கப்பட்டது. காலா நமக் அரிசி உற்பத்தி செய்யக்கூடிய ஒரு புவியியல் பகுதி வரையறுக்கப்பட்டது. இந்தப் பகுதியில் மட்டும் விளையும் காலா நமக் அரிசி (நெல்) க்கு மட்டுமே காலா நமக் அரிசி என்று பெயரிட முடியும். புவியியல் குறியீடு என்பது வேளாண்மை, இயற்கை மற்றும் உற்பத்தி செய்யப்பட்ட பொருட்களுக்குப் பயன்படுத்தப்படுகிறது. காலா நமக் அரிசியின் அங்கீகாரம், மார்ச்சு 24, 2030 ஆம் ஆண்டு வரை செல்லும் என குறிப்பிடப்பட்டுள்ளது.

உத்தரப் பிரதேசத்தில், காலா நமக் அரிசிக்கான புவியியல் பகுதி 26° 42′ வடக்கு முதல் 27° 75′ வடக்கு அட்சரேகை வரையிலும், 81° 42′ முதல் 83° 88′ கிழக்கு தீர்க்கரேகை வரையிலும் அமைந்துள்ளது.

உ.பி.யின் மண்டலம் 7ல் உள்ள 11 மாவட்டங்களுக்கு காலா நமக் அரிசி அங்கீகரிக்கப்பட்டுள்ளது. இந்த 11 மாவட்டங்கள் கோரக்பூர் (தியோரியா, கோரக்பூர், மக்ராஜ்கஞ்ச், சித்தார்த் நகர் மாவட்டங்கள்), பசுதி (பசுதி, சந்த் கபீர் நகர், சித்தார்த் நகர் மாவட்டங்கள்), மற்றும் தேவிபதன் (பக்ரைச், பல்ராம்பூர், கோண்டா, சரவசுதி மாவட்டங்கள்) ஆகிய பிரிவுகளில் அமைந்துள்ளன.

## இவற்றையும் காண்க

* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## வெளி இணைப்பு
* காலா நமக் நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்
காமாரெட்டி மாவட்டம்

**காமாரெட்டி மாவட்டம்** (Kamareddy district),  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.தெலங்கானா மாநிலத்தின் வடக்கு பகுதியில் உள்ள நிசாமாபாத் மாவட்டத்தின் சில வருவாய் வட்டங்களைக் கொண்டு, அக்டோபர், 2016-இல் காமாரெட்டி மாவட்டம் புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் **[[காமாரெட்டி]]** நகரம் ஆகும். காமாரெட்டி நகரத்தில் முன்னூற்றுக்கும் மேற்பட்ட மருந்து தயாரிப்பு நிறுவனங்கள் உள்ளது.

## புவியியல்
3,652 சதுர கிலோ மீட்டர் பரப்பளவு கொண்ட காமாரெட்டி மாவட்டத்தின் வடக்கில் நிசாமாபாத் மாவட்டம், கிழக்கில் ராஜன்னா சிர்சில்லா மாவட்டம், தென்கிழக்கில் சித்திபேட்டை மாவட்டம், தெற்கில் சங்கர்ரெட்டி மாவட்டம் மற்றும் மேடக் மாவட்டங்களும், மேற்கில் மகாராட்டிரத்தின்  நாந்தேட் மாவட்டம், தென்மேற்கில் கர்நாடகாவின் பீதர் மாவட்டமும் எல்லைகளாக உள்ளது.

## மக்கள் தொகை
2011-ஆம் ஆண்டின் மக்கள் தொகை கணக்கெடுப்பின் படி, காமாரெட்டி மாவட்டத்தின் மொத்த மக்கள் தொகை 9,72,625 ஆகும். இம்மாவட்ட மக்கள் தெலுங்கு மற்றும் உருது மொழிகள் பேசுகின்றனர்.

## மாவட்ட நிர்வாகம்
காமாரெட்டி மாவட்டம், காமரெட்டி, பன்ஸ்வாடா மற்றும் எல்லரெட்டி என மூன்று வருவாய் கோட்டங்களையும், 22 வருவாய் வட்டங்களையும் கொண்டுள்ளது. இம்மாவட்டத்தின் முதல் மாவட்ட ஆட்சியர்  என். சத்தியநாராயனா ஆவார்.

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*காமாரெட்டி மாவட்ட இணையதளம்
*காமாரெட்டி மாவட்ட வரைபடம்

பகுப்பு:தெலங்காணா மாவட்டங்கள்
ஜக்டியால் மாவட்டம்

**ஜக்டியால் மாவட்டம்**  (Jagtial district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். கரீம்நகர் மாவட்டத்தின் ஜக்டியால் மற்றும் மெட்பள்ளி என இரண்டு வருவாய் கோட்டங்களைக் கொண்டு இம்மாவட்டம் அக்டோபர், 2016-இல் நிறுவப்பட்டது.  இம்மாவட்டத்தின் நிர்வாகத் தலைமையிடம் ஜக்டியால் நகரம் ஆகும். இதன் பிற நகரங்கள் கொரட்லா, மெட்பள்ளி மற்றும் தர்மாபுரி ஆகும்.

## புவியியல்

3,043.23 சதுர கிலோ மீட்டர் பரப்பளவு கொண்ட ஜக்டியால் மாவட்டத்தின் வடக்கில் நிர்மல் மாவட்டம், வடகிழக்கில் மஞ்செரியல் மாவட்டம், தெற்கில் கரீம்நகர் மாவட்டம், தென்கிழக்கில் பெத்தபள்ளி மாவட்டம், மேற்கில் நிசாமாபாத் மாவட்டமும் எல்லைகளாக அமைந்துள்ளது.   

## மக்கள் தொகை
2011-ஆம் ஆண்டின் மக்கள் தொகை கணக்கெடுப்பின் படி, ஜக்டியால் மாவட்டத்தின் மொத்த மக்கள் தொகை 9,83,414 ஆகும்.

## மாவட்ட நிர்வாகம்
ஜக்டியால் மாவட்டம் ஜக்டியால் மற்றும் மெட்பள்ளி என  இரண்டு வருவாய் கோட்டங்கள் கொண்டுள்ளது. இவ்விரு வருவாய் கோட்டங்களும் 18 மண்டல்களைக் கொண்டுள்ளது. 

### மண்டல்கள்

ஜக்டியால் மற்றும் மெட்டப்பள்ளி வருவாய் கோட்டங்களில் உள்ள மண்டல்களின் விவரம்:

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
* ஜக்டியால் மாவட்டத்தின் இணையதளம்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
ஜக்டியால் மாவட்டம்
பெத்தபள்ளி மாவட்டம்

**பெத்தபள்ளி மாவட்டம்** (Peddapalli district),  இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும்.கரீம்நகர் மாவட்டத்தின் பெத்தபள்ளி மற்றும் மந்தனி எனும் இரண்டு வருவாய் கோட்டங்களைக் கொண்டு, அக்டோபர், 2016-இல் இம்மாவட்டம் புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் பெத்தபள்ளி நகரம் ஆகும்.

## மக்கள் தொகை
4614.74 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 7,95,332 ஆக உள்ளது.

## மாவட்ட நிர்வாகம்
பெத்தபள்ளி மாவட்டம், பெத்தபள்ளி மற்றும் மந்தனி என இரண்டு வருவாய் கோட்டங்களையும், 14 மண்டல்களையும் கொண்டுள்ளது. இம்மாவட்டத்தின் தற்போதைய மாவட்ட ஆட்சியர்  அழகு வர்சினி ஆவார்.

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்

பகுப்பு:தெலங்காணா மாவட்டங்கள்
பகுப்பு:பெத்தபள்ளி மாவட்டம்
மத்வேய் கூசெவ்

**மத்வேய் மத்வெயேவிச் கூசெவ்** (*Matvey Matveyevich Gusev*, ,  - ) ஓர் உருசிய வானியலாளர் ஆவார். இவர் புல்கொவோ வான்காணகத்தில் 1850 முதல் 1852 வரை பணிபுரிந்தார். பின்னர் வில்னியசு வான்காணகத்தில் பணியாற்றினார்.

இவர் 1860 இல் உருசிய மொழியில் *Vestnik matematicheskikh nauk* () எனும் முதல் அறிவியல் இதழைத் தொடங்கினார். இது கணிதவியல், இயற்பியல் ஆய்வுகளை வெளியிட்டது:. இவர் 1865 இல் வில்னியசு வான்காணக இயக்குநரானார்.

இவர்தான் நிலாவின் கோள வடிவமின்மையை முதன்முதலில் நிறுவினார். இவர் நில்ல புவியை நோக்கி நீண்டிருப்பதைக் கூறினார். இவர் வானியலில் ஒளிப்பட முறையைப் பயன்படுத்திய முன்னோடிகளில் ஒருவர் ஆவார்.இவர் வில்னியசு வான்காணகத்தில் இருக்கும்போது நிலாவையும் சூரியனையும் சூரியக் கரும்புள்ளிகளையும் ஒளிப்படம் எடுத்தார். 

இவர் 1866 இல் செருமனியில் உள்ள பெர்லினில் இறந்தார். செவ்வாயின் ஒரு மொத்தல் குழிப்பள்ளம் இவரது நினைவாக குசேவ் குழிப்பள்ளம் எனப் பெயர் இடப்பட்டுள்ளது. செவ்வாயின் தேட்ட ஊர்தியாகிய 'இசுபிரிட்' இறங்கிய இடமாகியதால் பெயர் பெற்றது'.

## மேற்கோள்கள்

பகுப்பு:1826 பிறப்புகள்
பகுப்பு:1866 இறப்புகள்
பகுப்பு:உருசிய வானியலாளர்கள்
மத்திய கைலாசம் சந்திப்பு

**மத்திய கைலாசம் சந்திப்பு** (Madhya Kailash Junction) இது தென் சென்னையின் முக்கியப் பகுதியான மத்திய கைலாசம் என்ற கோவில் எல்லையிலும், ராஜீவ் காந்தி சாலையின் துவக்கத்திலும் அமைந்திருக்கும் சந்திப்பாகும். மேலும் அடையாறையும் கிண்டியையும் இணைக்கும் சாலையான சர்தார் பட்டேல் சாலையிலிருந்து பிரியும் இடத்தில் அமைந்துள்ளது.

## மத்திய கைலாசம் பிரிவு
2007 ஆண்டு தமிழக உள்ளாட்சி துறை அமைச்சராக இருந்த ஸ்டாலின்   தலைமையில் வள்ளலார் நகர் சந்திப்பு, பேசின் பாலம் சந்திப்பு, எல்.பி சாலை - திருவான்மியூர் சந்திப்பு மற்றும் பழைய மகாபலிபுரம் சாலை சந்திப்பு போன்றவை கட்ட வரைபடம் பரிந்துரைக்கப்பட்டது.  இச்சந்திப்புகளைக் கட்டிமுடிக்க 2 ஆண்டுகள் கணக்கிட்டு 2009 ஆம் ஆண்டு முடிக்கப்படும் என்று கூறப்பட்டது.   ஆனால் இதனை தமிழ்நாடு மாநில நெடுஞ்சாலைகள் துறை இடைமாற்றுச்சந்திப்பைக் காத்திருப்பு நிலைக்குத் தள்ளியதால் இன்னமும் கட்டப்படவில்லை.

## அரசின் இயலாமை
* - தமிழ்நாடு மாநில நெடுஞ்சாலைகள் துறை பரிந்துரைக்கிறது... மத்திய நெடுஞ்சாலைத் துறை நிராகரிக்கிறது... *'அரசு*' இன்னமும் துரிதப்படுத்தவில்லை.*

## அருகில்
சென்னை மெரினாவைலிருந்து  9 கி.மீற்றர்கள் தொலைவிலும், பெசண்ட் நகர் எலியட்ஸ் கடற்கரையிலிருந்து  5.3 கி.மீற்றர்கள் தொலைவிலும், பெரியார் அறிவியல் ஆராய்ச்சி மையத்திலிருந்து  1.6 கி.மீற்றர்கள் தொலைவிலும் இந்த சந்திப்பு அமைந்துள்ளது.

## மேலும் பார்க்க

*கோயம்பேடு சந்திப்பு
*கத்திப்பாரா சந்திப்பு 
*பாடி சந்திப்பு 
*மதுரவாயல் சந்திப்பு

## மேற்கோள்கள்

## வெளி இணைப்புகள்
*TNRDC
* "How to manage traffic congestion?" - M K Stalin (blog) 

பகுப்பு:சென்னை சுற்றுப் பகுதிகள்
பகுப்பு:சென்னையின் பாலங்களும் மேம்பாலங்களும்
மரியான் ஆல்பெர்த்தோவிச் கோவல்சுகி

**மரியான் ஆல்பெர்த்தோவிச் கோவல்சுகி** *(Marian Albertovich Kowalski)* () (ஆகத்து 15, 1821 அல்லது அக்தோபர் 15, 1821 - மே 28, 1884 அல்லது  ஜூலை 9, 1884) ஒரு போலந்து உருசிய வானியலாளர் ஆவார்.  அறிவியல் இதழ்களில் இவரது பெயர் **Kowalski** அல்லது **Kowalsky** என ஆங்கிலத்தில் தரப்படுகிறது.

இவர் தோப்ரசின் நாத் விசுலா Dobrzyń nad Wisłą (உருசியத்தில் Добжинь )எனும் இடத்தில் பிறந்தார். இது அப்போது உருசியப் பேரரசில் இருந்த பேராயம் போலந்து பகுதியில் இருந்த இடமாகும்.இவரின் தந்தை பெயரொட்டாக Voytekhovich அல்லது Voytsekhovich (Войтехович அல்லது Войцехович)என ஆங்கிலத்தில் தரப்படுகிறது. இதனால் இவரின் தந்தையார் பெயர் வோய்சீச் (Wojciech) ஆக இருக்கலாம் எனத் தெரிகிறது.

இவர் 1845 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவருக்கு 1852 இல் நெப்டியூனின் வட்டணை சார்ந்த கோட்பாட்டு ஆய்வுக்காக முனைவர் பட்டம் தரப்பட்ட்து.  இவர் 1852 இல் இருந்து கசான் வான்காணகத்தின் இயக்குநராக இருந்தார். இவர் கசானில் இயற்பியல், கணிதவியல் புலமுதல்வராகவும் இருந்துள்ளார்.

இவர் ஜேம்சு பிராட்லே விண்மீன் அட்டவணையில் இருந்த 3,136 விண்மீன்களின் சரியான இயக்கத்தை பகுப்பாய்வு செய்தார். இம்முறை தான் முதன்முதலில் பால்வழிப் பால்வெளியின் சுழற்சியைக் கண்க்கிட்டு அறிய உதவியது.
இந்த ஆய்வை அடைப்படையில், பால்வெளியின் நடுவண் பொருள்தான் அதிலுள்ல விண்மீன்களின் சுழற்சிக்குக் காரணம் என்பதைப் பொய்ப்பித்தார்.

இவர் வான் இயக்கவியலில், நோக்கீடுகளில் இருந்து கோள்களின் வட்டணையைக் கணக்கிடும் மேம்பட்ட முறைகளைக் கண்டறிந்தார். இவர் கோளியக்கங்களின் குற்றலைவுகளைக் கணக்கிடும் கணிதவியல் முறையை உருவாக்கினார். குறிப்பாக நெப்டியூனின் வட்டணையைத் துல்லியமாகத் தீர்மானித்தார். இவர் மேலும் இரும விண்மீன்களின் வட்டணைகளைக் கணக்கிடும் மேம்பட்ட முறையையும் கண்டறிந்தார்.

இவரது முதன்மையான ஆய்வுகள் 1859 இல் *Recherches astronomiques de l'observatoire de Kasan* எனும் நூலில் வெளியிடப்பட்டன.

இவர் கசானில் இறந்தார். அங்கிருந்த கத்தோலிக்க கல்லறையில் அடக்கம் செய்யப்பட்டார். http://www.kcn.ru/tat_ru/religion/catholic/rcchurch.htm .  இவர் புல்கொவோ வான்காணகத்தில் பணி செய்த அலெக்சாந்தர் மரியனோவிச் கோவல்சுகியின் தந்தையார் ஆவார். பின்னவர் தன் 44 ஆம் அகவையில் 1902 ஜூலை 6 இல் இறந்தார். http://adsabs.harvard.edu//full/seri/PASP./0014//0000207.000.html http://adsabs.harvard.edu//full/seri/AN.../0160//0000039.000.html

நிலாவில் ஒரு குழிப்பள்ளமும் செவ்வாயில் ஒரு குழிப்பள்ளமும் கோவல்ச்கிய் குழிப்பள்ளம் என இவரது நினைவாகப் பெயர் இடப்பட்டுள்ளன.

## மேற்கோள்கள்

## வெளி இணைப்புகள்
*  http://www.vgd.ru/K/kovalchk.htm 
*  Photo

### நினைவேந்தல்
* MNRAS '''45''' (1885) 208

பகுப்பு:1821 பிறப்புகள்
பகுப்பு:1884 இறப்புகள்
பகுப்பு:போலந்து வானியலாளர்கள்
பகுப்பு:உருசிய வானியலாளர்கள்
ராஜன்னா சிர்சில்லா மாவட்டம்

**ராசன்னா சிர்சில்லா மாவட்டம்**  (Rajanna Sircilla district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும்.கரீம்நகர் மாவட்டத்தின் சில பகுதிகளைக் கொண்டு, இம்மாவட்டம் 11 அக்டோபர் 2016-இல் புதிதாக நிறுவப்பட்டது. இம்மாவட்டத்தின் தலைமையிடமான சிர்சில்லா நகரம் விசைத்தறிக்கூடங்கள் அதிகம் கொண்டது.

## புவியியல்
2019 சதுர கிலோ மீட்டர் பரப்பளவுள்ள  இம்மாவட்டத்தைச் சுற்றி கரீம்நகர் மாவட்டம், காமாரெட்டி மாவட்டம், மற்றும் சித்திபேட்டை மாவட்டங்கள் உள்ளது. கோதாவரி ஆற்றின் துணை ஆறான  *மனேரு ஆறு*  இம்மாவட்டத்தின் வழியாக பாய்கிறது.  .

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, 2030.89 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 5,46,121 ஆகும். இம்மாவட்டத்தின் சராசரி எழுத்தறிவு 62.71% ஆகவும், பாலின விகிதம் 1000 ஆண்களுக்கு, 1014 வீதம் உள்ளனர். இம்மாவட்டத்தின் வாகனப் பதிவு எண் TS–23 ஆகும்.

## அரசியல்
இம்மாவட்டம், சிர்சில்லா, வெமுலவாடா, சோப்பதண்டி மற்றும் மனகொண்டூர் என நான்கு சட்டமன்றத் தொகுதிகளைக் கொண்டுள்ளது. இம்மாவட்டம்  கரீம்நகர் மக்களவைத் தொகுதியில் உள்ளது.
  
## மாவட்ட நிர்வாகம்
இம்மாவட்டம் சிர்சில்லா எனும் ஒரு வருவாய் கோட்டமும், 13 வருவாய் வட்டங்களையும் கொண்டது. இம்மாவட்டத்தின் முதலாவது மாவட்ட ஆட்சியர் டி. கிருட்டிண பாசுகர் ஆவார்.

## மாவட்டத்தின் பிற தகவல்கள்
இம்மாவட்டத்தின் வெமுலவாடா நகரத்தில் பண்டைய கோயிலான இராசராசசுவரி கோயில் அமைந்துள்ளது. வெமுலவாடா அருகே நம்பள்ளி எனுமிடத்தில் இலக்குமி நரசிம்மர் கோயில் உள்ளது.

கி பி 750 - 973 காலத்தில் ஆண்ட வெமுலவாடா சாளுக்கியர்களின் பாறை கல்வெட்டுகள் வெமுலவாடா பகுதியில் கண்டெடுக்கப்பட்டுள்ளது.
 
## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*அதிகாரப்பூர்வ மாவட்ட இணையதளம் 

பகுப்பு:தெலங்காணா மாவட்டங்கள்
மெட்சல்-மல்கஜ்கிரி மாவட்டம்

**மெட்சல்-மல்கஜ்கிரி மாவட்டம்** (Medchal−Malkajgiri District), இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும். ரங்கா ரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் புதிதாக துவக்கப்பட்டது. இம்மாவட்டத்தின் நிர்வாகத் தலைமையிடம்  *மெட்சல்*  நகரம் ஆகும்.

இம்மாவட்டத்தின் வாகன குறியீடு எண் TS–08 ஆகும்.

## அமைவிடம்
இம்மாவட்டத்தின் வடக்கில் மேடக் மாவட்டம், வடகிழக்கில்  சித்திபேட்டை மாவட்டம்,  கிழக்கில்  யதாத்ரி புவனகிரி மாவட்டம், தென்கிழக்கில்  ரங்காரெட்டி மாவட்டம்,  தெற்கில்  ஐதராபாத் மாவட்டம், தென்மேற்கிலும் ரங்காரெட்டி மாவட்டம், வடமேற்கில் சங்கர்ரெட்டி மாவட்டம்  எல்லைகளாக உள்ளது.

## மக்கள் தொகை
5,005.98 சதுர கிலோ மீட்டர் பரப்பளவு கொண்ட மெட்சல்-மல்கஜ்கிரி மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 25,42,203  ஆகும். 
இம்மாவட்டம், தெலங்கானா மாநிலத்தில், ஐதராபாத் மாவட்டத்திற்கு அடுத்த இரண்டாவது அதிக மக்கள் தொகை கொண்ட மாவட்டமாகும்.

## மாவட்ட நிர்வாகம்
இம்மாவட்டம் கீசரா மற்றும் மல்கஜ்கிரி என இரண்டு வருவாய் கோட்டங்களையும், 14 வருவாய் வட்டங்களயும் கொண்டுள்ளது. புதிதாக துவக்கப்பட்ட இம்மாவட்டத்தின் முதலாவது மாவட்ட ஆட்சியர் எம். வி. ரெட்டி ஆவார்.

### வருவாய் வட்டங்கள்/மண்டல்கள்
மெட்சல்-மல்கஜ்கிரி மாவட்டத்தின் 14 மண்டல்களின் விவரம்:

## இதனையும் காண்க
* தெலுங்கானா மாவட்டங்கள்
* ஷமிர்பேட்டை

## மேற்கோள்கள்

## வெளி இணைப்புகள்
* மாவட்ட இணையதளம் 
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
சித்திபேட்டை மாவட்டம்

**சித்திபேட்டை மாவட்டம்** (Siddipet district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். 
மேடக் மாவட்டம், கரீம்நகர் மாவட்டம் மற்றும் வாரங்கல் மாவட்டத்தின் சில பகுதிகளைக் கொண்டு, சித்திபேட்டை மாவட்டம் அக்டோபர், 2016-இல் புதிதாக நிறுவப்பட்டது. 

இம்மாவட்டத்தின் நிர்வாகத் தலைமையிடம் சித்திபேட்டை நகரம் ஆகும். 
இம்மாவட்டத்தின் வாகனத் தகடு எண் TS–36 ஆகும்.

## மாவட்ட எல்லைகள்
சித்திபேட்டை மாவட்டம், கரீம்நகர் மாவட்டம், மேடக் மாவட்டம், வாரங்கல் கிராமபுற மாவட்டம், மெட்சல்-மல்கஜ்கிரி மாவட்டம், காமாரெட்டி மாவட்டம், யதாத்ரி புவனகிரி மாவட்டம் மற்றும் ராஜன்னா சிர்சில்லா மாவட்டங்களை எல்லைகளாகக் கொண்டது. 

## மக்கள் தொகையியல்
3425.19 சதுர கிலோ மீட்டர் பரப்பளவு கொண்ட சித்திபேட்டை மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 10,65,127 ஆக உள்ளது. பாலின விகிதம் ஆயிரம் ஆண்களுக்கு, 1004 பெண்கள் வீதம் உள்ளனர். நகர்புற மக்கள் தொகை 38.50% ஆகவும், கிராமப்புற மக்கள் தொகை 8405% ஆகவும் உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில்	277 நபர்கள் வீதம் உள்ளது. மக்கள் தொகை வளர்ச்சி (2001 – 2011) 5.54% ஆக உயர்ந்துள்ளது. மக்கள் தொகையில் ஆறு வயதிற்குட்பட்டவர்கள் 1,07,962 ஆக உள்ளனர். சராசரி எழுத்தறிவு 57.75% ஆகவும், ஆண்களின் எழுத்தறிவு 67.70% ஆகவும்; பெண்களின் எழுத்தறிவு 	47.87%ஆக உள்ளது. பட்டியல் சமூக மக்கள் தொகை 1,44,952 ஆகவும்; பட்டியல் பழங்குடி மக்கள் தொகை	1,48,162 ஆகவும் உள்ளது.

## மாவட்ட நிர்வாகம்
சித்திபேட்டை மாவட்டம் கஜ்வெல், சித்திபேட்டை மற்றும் உஸ்னாபாத் என மூன்று வருவாய் கோட்டங்களையும், 22 வருவாய் வட்டங்களையும் கொண்டுள்ளது.     புதிதாக நிறுவப்பட்ட இம்மாவட்டத்தின் முதல் மாவட்ட ஆட்சியர் வெங்கடரமண ரெட்டி ஆவார்.

### வருவாய் வட்டங்கள்/மண்டல்கள்

## கல்வி
இம்மாவட்டத்தில் 1375 பள்ளிகளும், 	74 இளையோர் கல்லூரிகளும், 18 கலை மற்றும் அறிவியல் கல்லூரிகளும், 9 தொழில் நுட்பம் & பொறியியல் கல்லூரிகளும், 3 பாலிடெக்னிக் நிறுவனங்களும் உள்ளது.  

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*சித்திபேட்டை மாவட்ட இணையதளம்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
கேசி அஃப்லெக்

**கேசி அஃப்லெக்** (*Casey Affleck*, பிறப்பு: ஆகத்து 12, 1975) என்பவர் ஐக்கிய அமெரிக்காவைச் சேர்ந்த ஒரு திரைப்பட நடிகரும் இயக்குநரும் ஆவார்.  இவர் "மான்செஸ்டர் பை த சீ" (2016) என்ற திரைப்படத்தின் முன்னணி கதாபாத்திரத்தில் நடித்தமைக்காக ஆஸ்கர் விருது வென்றவர்.  இவர் ஆஸ்கர் விருது வென்ற இயக்குநரும் நடிகருமான பென் அஃப்லெக்கின் சகோதரர் ஆவார்.  கேசி அஃப்லெக்கின் குறிப்பிடத்தக்க திரைப்படங்கள்: "கான் பேபி கான்", "குட் வில் ஹண்டிங்", ஸ்டீவன் சோடர்பெர்கின் ஓசன்ஸ் தொடர் திரைப்படங்கள்.

## மேற்கோள்கள்

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கில அமெரிக்கர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சங்காரெட்டி மாவட்டம்

**சங்காரெட்டி மாவட்டம்** (Sangareddy district), இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும்.இம்மாவட்ட நிர்வாகத் தலைமையிட நகரம் சங்காரெட்டி ஆகும்.

இம்மாவட்டம் மேடக் மாவட்டத்தின் சில பகுதிகளைக் கொண்டு 11 அக்டோபர் 2016 அன்று புதிதாக நிறுவப்பட்டது.    

## மக்கள் தொகையியல்
4464.87 சதுர கிலோ மீட்டர் பரப்பளவு கொண்ட சங்கர்ரெட்டி மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள் தொகை 15,27,628 ஆகும்.இம்மாவட்டத்தில் தெலுங்கு மற்றும் உருது மொழிகள் பேசபபடுகிறது. 

## மாவட்ட நிர்வாகம்
சங்காரெட்டி மாவட்டம் நாராயண்கேத், சகீராபாத் மற்றும் சங்கர்ரெட்டி என மூன்று  வருவாய் கோட்டங்களையும், 26 வருவாய் வட்டங்களையும் கொண்டுள்ளது.புதிதாக துவக்கப்பட்ட இம்மாவட்டத்தின் முதலாவது மாவட்ட ஆட்சியர் கே. மாணிக்க ராஜ் ஆவார். 

### மண்டல்கள்/வருவாய் வட்டங்கள்

## முக்கிய தொழில் மற்றும் கல்வி நிறுவனங்கள்
* ராணுவ தளவாட தொழிற்சாலை
* பாரத மிகு மின் நிறுவனம் 
* பாரத் டைனமிக்ஸ் லிமிடெட்
* இந்திய தொழில்நுட்பக் கழகம் ஐதராபாது
* ஜவகர்லால் நேரு தொழில்நுட்பவியல் பல்கலைக்கழகம்
* காந்தி தொழில் நுட்பம் மற்றும் மேலாண்மை பல்கலைக்கழகம் (GITAM University)

## இதனையும் காண்க
* தெலங்காணா
* தெலுங்கானா மாவட்டங்கள்
* மாவட்டம்(இந்தியா)

## மேற்கோள்கள்

## வெளி இணைப்புகள்
* அதிகாரப்பூர்வ மாவட்ட இணையதளம் 
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
கக்கூஸ் (ஆவணப்படம்)

**கக்கூஸ்** () (*Kakoos*) ஒரு தமிழ் ஆவணத் திரைப்படம். மதுரையைச் சேர்ந்த சமூக-அரசியல் செயற்பாட்டாளரான திவ்ய பாரதி இந்த ஆவணப்படத்தை இயக்கியுள்ளார். இது மனித மலத்தைக் கையால் அள்ளும் துப்புரவுத் தொழிலாளர்களின் வாழ்க்கை அவலத்தை விளக்குகிறது. மனிதக் கழிவுகளை மனிதர்களே அகற்றும் நிலைக்குக் காரணமாக உள்ள சாதி அரசியல், சமூக அவலங்கள், சுரண்டல்கள், தீண்டாமைக் கொடுமைகள் போன்றவற்றை பாதிக்கப்பட்ட மக்களின் வாக்குமூலங்கள் மற்றும் உண்மைக் காட்சிகள் மூலமாக இப்படத்தில் பதிவுசெய்யப்பட்டுள்ளது.

## தடை
ஊடகங்கள், தொழிலாளர் அமைப்புகள், சமூகவலை தளங்கள் என பலதரப்பிலிருந்தும் இந்த ஆவணப்படம் பாராட்டைப் பெற்றுள்ளது. இருப்பினும் சட்ட ஒழுங்குச் சிக்கல் எழுமெனக் கருதி சில ஊர்களில் இதனைத் திரையிடத் தமிழ்நாடு காவற்துறையால் அனுமதி மறுக்கப்படுகிறது. இத்தடையையும் தாண்டி சில அமைப்புகளால் இந்த ஆவணப்படம் திரையிடப்படுகிறது.

## மேற்கோள்கள்

## வெளியிணைப்புகள்
*மலக்குழியில் மாய்ந்த மனிதர்களின் வாழ்க்கையை பின் தொடரும் ஆவணப்பட இயக்குநர், செயற்பாட்டாளர் திவ்யபாரதியுடன் உரையாடல் 

பகுப்பு:2016 தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்‎
பகுப்பு:அரசியல், சமூக தமிழ் ஆவணப்படங்கள்
ஜோகுலம்பா கட்வால் மாவட்டம்

**சோகுலம்பா கட்வால் மாவட்டம்** (Jogulamba Gadwal district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கட்வால் நகரம் ஆகும்.

மகபூப்நகர் மாவட்டத்தின் சில பகுதிகளைக் கொண்டு, சோகுலம்பா மாவட்டம் அக்டோபர், 2016-இல் புதிதாக நிறுவப்பட்டது.

## மக்கள் தொகையியல்
2,928 சதுர கிலோ மீட்டர் பரப்பளவு கொண்டது சோகுலம்பா மாவட்டம். சோகுலம்பா மாவட்டத்தின் வாகனத் தகடு எண்  TS–33 ஆகும். 
2011-ஆம் ஆண்டின் மக்கள் தொகை கணக்கெடுப்பின் படி, சோகுலம்பா மாவட்ட மக்கள் தொகை 6,64,971 ஆகும்.

## மாவட்ட நிர்வாகம்
சோகுலம்பா மாவட்டம், கட்வால் என்ற ஒரு வருவாய் கோட்டத்தையும், 12 வருவாய் வட்டங்களையும் கொண்டுள்ளது.  புதிதாக நிறுவப்பட்ட சோகுலம்பா மாவட்டத்தின் முதல் மாவட்ட ஆட்சியராக ரசத் குமார் சைனி பணியில் அமர்த்தப்பட்டுள்ளார்.

### வருவாய் வட்டங்கள்
சோகுலம்பா மாவட்டத்தின் 12 வருவாய் வட்டங்களின் விவரம்:
# கட்வால் 
# தரூர் 
# காட்டூ
# இதிக்யாலா  
# உண்டவெல்லி*
# மணப்பபாடு
# லீச்சா
# ஆலம்பூர் 
# வட்டேப்பள்ளி
# ரசொலி*
# கல்லூர் திம்மனன்தோட்டி*
# மல்டக்கல்

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
பகுப்பு:சோகுலம்பா கட்வால் மாவட்டம்
ஜன்கோன் மாவட்டம்

**சன்கோன் மாவட்டம்** (Jangaon district),  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். வாரங்கல் மாவட்டம் மற்றும் நல்கொண்ட மாவட்டங்களிலிருந்து சில பகுதிகளைக் கொண்டு இம்மாவட்டம் அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம்  ஜன்கோன்  நகரம் ஆகும்.

## மாவட்ட எல்லைகள்
2,187.50 சதுர கிலோ மீட்டர் பரப்பளவு கொண்ட சன்கோன் மாவட்டத்தின் வடக்கில் சித்திபேட்டை மாவட்டம், தெற்கில் சூரியபேட்டை மாவட்டம், கிழக்கில் வாரங்கல் கிராமபுற மாவட்டம், தெற்கில் சூரியபேட்டை மாவட்டம், மேற்கில் யதாத்ரி புவனகிரி மாவட்டம்  எல்லைகளாக உள்ளது. 

## மக்கள் தொகையியல்
சன்கோன் மாவட்டம் 2,187.50 சதுர கிலோ மீட்டர் பரப்பளவு கொண்டது. 2011-ஆண்டின் மக்கள் தொகை கணக்கெடுப்பின் படி, இம்மாவட்ட மொத்த மக்கள் தொகை 5,82,457 ஆகும்.பாலின விகிதம் ஆயிரம் ஆண்களுக்கு 997 பெண்கள் வீதம் உள்ளனர். நகர்புற மக்கள் தொகை 12.6% ஆகவும், சராசரி எழுத்தறிவு  61.4% ஆகவும் உள்ளது. இம்மாவட்டம் மூன்று சட்டமன்றத் தொகுதிகளைக் கொண்டுள்ளது.  
இம்மாவட்டத்தின் வாகனத் தகடு எண் TS–27 ஆகும். 

## மாவட்ட நிர்வாகம்

சன்கோன் மாவட்டம் சன்கோன் கோட்டம், கான்பூர் கோட்டம் என வருவாய் கோட்டங்களையும், 13 வருவாய் வட்டங்களாகப் பிரிக்கப்பட்டுள்ளது. எ. தேவசேனா இப்புது மாவட்டத்தின் முதல் மாவட்ட ஆட்சியர் ஆவார்.

### வருவாய் வட்டங்கள்

சன்கோன் மாவட்டத்தின் சன்கோன் கோட்டம் மற்றும் கான்பூர் கோட்டத்திலுள்ள 13 வருவாய் வட்டங்களின் விவரம்:

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*தெலங்கானாவில் புதிதாக 21 மாவட்டங்கள் உதயம் 

## வெளி இணைப்புகள்
*ஜன்கோன் மாவட்ட இணையதளம்

பகுப்பு:தெலங்காணா மாவட்டங்கள்
பகுப்பு:ஜன்கோன் மாவட்டம்
அதீனா மீன் கழுகு

**அதீனா மீன் கழுகு** (*Pallas's fish eagle*)  இந்தியத் துணைக்கண்டம் காடுகளில் காணப்படும் இவை உயிர்வேட்டைப் பறவைகளில் கடல் கழுகு (Sea eagle) இனம் ஆகும். நீர் நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கிறது. மேலும் இவை நடு ஆசியா, காசுப்பியன் கடல், பகுதியில் காணப்படும் நாடுகள், மஞ்சள் கடல், நாடுகள், கசக்கஸ்தான், மங்கோலியா, வட இந்தியாவின் இமயமலைப் பகுதி போன்ற இடங்களில் காணப்படுகின்றன. இவை அதிகமாக பாரசீக வளைகுடா பகுதிகளுக்கு இடப்பெயற்சி செய்கின்றன.

மேலும் இமயமலை, தென்கிழக்காசியா, இந்தியாவின் மாநிலங்களான  குசராத்து, தமிழ்நாடிப்பகுதியான காவிரி வடி நிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன.

## மேற்கோள்கள்

* 

; Cited texts

* 
* 

## வெளி இணைப்புகள்
* ARKive: Images and movies 
* BirdLife Species Factsheet 
* ''H. leucoryphus'' range map  (very large and slow to load)
 

பகுப்பு:கழுகுகள்
பகுப்பு:இந்தியப் பறவைகள்
பகுப்பு:ஆசியக் கொன்றுண்ணிப் பறவைகள்
பகுப்பு:வங்காளதேசப் பறவைகள்
பகுப்பு:மியான்மர் பறவைகள்
நாகர்கர்னூல் மாவட்டம்

**நாகர்கர்னூல் மாவட்டம்** (Nagarkurnool  district), இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும். மகபூப்நகர் மாவட்டத்தின் சில பகுதிகளைக் கொண்டு நாகர்கர்னூல் மாவட்டம், அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிட நகரம் நாகர்கர்னூல் ஆகும்.

## மாவட்ட எல்லைகள்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் வடக்கில் ரங்காரெட்டி மாவட்டம், கிழக்கில் நல்கொண்டா மாவட்டம், மேற்கிலும், தென்மேற்கில் வனபர்த்தி மாவட்டம், வடமேற்கில் மகபூப்நகர் மாவட்டம் எல்லைகளாக உள்ளது.

## மக்கள் தொகையியல்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் மக்கள் தொகை, 2011-ஆண்டின் மக்கள் தொகை கணக்கெடுப்பின் படி 8,93,308 ஆக உள்ளது.

## மாவட்ட நிர்வாகம்

நாகர்கர்னூல் மாவட்டம் அச்சம்பேட்டை, நாகர்கர்னூல் மற்றும் கல்வகுர்த்தி என மூன்று வருவாய் கோட்டங்களையும், 20 மண்டல்களையும் கொண்டுள்ளது. மேலும் இம்மாவட்டம் 349 வருவாய் கிராமங்களும், 301 கிராமப் பஞ்சாயத்துகளும், 16 மண்டல மக்கள் மன்றங்களும், நான்கு நகராட்சிகளும் கொண்டுள்ளது.  

புதிதாக நிறுவப்பட்ட நாகர்கர்னூல் மாவட்டத்தின் முதல் மாவட்ட ஆட்சியராக இ. சிறீதர் நியமிக்கப்பட்டுள்ளார். 

### மண்டல்கள்

நாகர்கர்னூல் மாவட்டத்தின் 20 மண்டல்களின் விவரம் :

 

## இதனையும் காண்க

* தெலங்காணா மாவட்டங்களின் பட்டியல்

## மேற்கோள்கள்

## வெளி இணைப்புகள்

* நாகர்கர்னூலின் மாவட்ட இணையதளம்
* தெலங்கானாவில் புதிதாக 21 மாவட்டங்கள் உதயம் 


பகுப்பு:தெலங்காணா மாவட்டங்கள்
கிழக்கத்திய விரிகுடா ஆந்தை

**கிழக்கத்திய விரிகுடா ஆந்தை** (*Oriental bay owl*) இவை விரிகுடா ஆந்தையைப் (Bay owl) போன்ற தோற்றத்துடன் இருந்தாலும் களஞ்சிய ஆந்தையோடு (Barn owl) சேர்க்கப்பட்டுள்ளது. இவை ஒரு இரவில் உணவுகளைப் பிடித்து உட்கொள்ளும் பறவையினம் ஆகும். இவற்றில் பல கிளையினங்கள் உள்ளன. இதன் முகமானது ஒரு இதயத்தைப் போன்ற தோற்றம் கொண்டதாக உள்ளது. இவற்றுள் இலங்கை விரிகுடா ஆந்தை (Sri Lanka bay owl) ஒரு கிளையினமாக கருதப்படுகிறது. 

மேலும் தென்கிழக்காசியாவின் பிலிப்பீன்சு சமர் பகுதியில் 20 ஆம் நூற்றாண்டின் துவக்கத்தில் அழிந்துவிட்டது. இதற்கு காரணமாகச் சொல்லப்படுவது 1945 ஆம் ஆண்டு நடந்த தாக்குதல் என்று கூறப்படுகிறது. இவை இந்தியாவின்  தமிழ்நாட்டுப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படுகின்றன. 

## குறிப்புகள்

*Bruce, M. D. (1999): 15. Oriental Bay-owl. *In:* del Hoyo, J.; Elliott, A. & Sargatal, J. (eds): *[[Handbook of Birds of the World]], Volume 5: Barn-owls to Hummingbirds*: 75, plate 3. Lynx Edicions, Barcelona. 

## வெளி இணைப்புகள்
*ARKive - images and movies of the Oriental bay owl ''(Phodilus badius)'' 
*Handbook of the Birds of the World

பகுப்பு:ஆந்தைகள்
பகுப்பு:வங்காளதேசப் பறவைகள்
பகுப்பு:இந்தியப் பறவைகள்